is tr is is en is en is is is is is is is is is is is is is is is is is is is is is is is is is is is is is is is is en is is is is is en id is
Submitted by gudmundurp on 14. maí 2013 - 14:59
Vegna bilunar sem er núna á rafrænni reykjavik mun kerfið verða opið til umsóknar til kl. 12:00 á hádegi nk. föstudag 17. febrúar. Bendum vinsamlega á að reyna seinna í dag eða í kvöld. Vonum að kerfið komist í lag fyrir lok dagsins, ef ekki þá opið eins og skráð er.
Húsverndarsjóður veitir styrki til endurgerðar eða viðgerðar á mannvirkjum sem hafa sérstakt varðveislugildi af listrænum eða menningarsögulegum ástæðum. Auglýst er eftir styrkjum einu sinni á ári. Krafist er að framkvæmdir séu í samræmi við upprunalegan byggingarstíl mannvirkis og sjónarmið minjavörslu höfð að leiðarljósi.
Hverjir geta sótt um úr húsverndarsjóði?
Öllum er heimilt að sækja um styrki úr húsverndarsjóði vegna húseignar eða mannvirkis sem telst hafa sérstakt varðveislugildi.
Hægt er að sækja um einu sinni á ári
Styrkir úr húsverndarsjóði Reykjavíkurborgar eru auglýstir til umsóknar einu sinni á ári.
Umsóknir eru eingöngu mótteknar á þar til gerðu eyðublaði sem er að finna á rafrænni Reykjavík; http://rafraen.reykjavik.is.
Opnað verður fyrir aðgengi að umsóknum þann 16. janúar 2017, kl. 13:00, og lokað verður 15. febrúar 2017, kl. 23:59.
Hver eru skilyrðin fyrir styrknum?
Ýmis skilyrði þarf að uppfylla til að framkvæmdin hljóti styrk úr húsverndarsjóði. Sem dæmi má nefna:
að mannvirkið hafi sérstakt varðveislugildi af listrænum eða menningarsögulegum ástæðum;
að framkvæmdir séu í samræmi við upprunalegan byggingarstíl mannvirkis og sjónarmið minjavörslu haft að leiðarljósi;
að framkvæmdin teljist ekki til eðlilegs viðhalds, svo sem endurnýjun eða málun.
Sjá nánar reglur fyrir húsverndarsjóð.
Er húsið mitt friðað?
Öll hús sem eru 100 ára eða eldri eru  friðuð samkvæmt lögum um menningarminjar nr. 80/2012.  Samkvæmt sömu lögum getur mennta- og menningarmálaráðherra friðlýst hús óháð aldri. Upplýsingar um friðun húsa og skrá yfir friðlýst hús í Reykjavík er að finna á vef Minjastofnunar Íslands: www.minjastofnun.is  – hús og mannvirki.
Hvernig er sótt um styrk?
Umsókn send. Sótt er um á mínum síðum - Rafrænni Reykjavík (tengill til hægri). Ef umsókn berst of seint er hún ekki gjaldgeng.
Gögn metin. Fulltrúar skipaðir af umhverfis- og skipulagssviði fara yfir gögn og leggja til styrkþega.
Umsókn afgreidd. Umhverfis- og skipulagsráð afgreiðir umsókn um styrk og borgarráð staðfestir afgreiðsluna
Svar sent. Umhverfis- og skipulagssvið sendir öllum umsækjendum, sem hljóta styrk, skriflegt svar með upplýsingum um áframhaldandi ferli.
Styrkur greiddur út. Styrkur er ekki greiddur út fyrr en verk það er hafið, sem styrkurinn hefur verið veittur fyrir.
Hvaða gögn þurfa að fylgja umsókninni?
Upplýsingar um nauðsynleg fylgigögn má finna í umsókninni. Upplýsingar sem skulu koma fram eru:
lýsing á fyrirhuguðum framkvæmdum,
tímaáætlun og kostnaðaráætlun um fyrirhugaðar framkvæmdir,
ljósmynd, 1-5, af húsinu sem sýnir núverandi útlit þess og nánari myndir ef þurfa þykir.
Beðið er um teikningar af húsi eða nánari gögn, ef ástæða þykir.
Teikningar af húsum má fá á teikningavef og hjá þjónustuveri Reykjavíkurborgar með því að senda tölvupóst á netfangið thjonustuver@reykjavik.is. Ef þær eru ekki til má hafa gamlar ljósmyndir til hliðsjónar. Gamlar ljósmyndir má fá hjá Ljósmyndasafni Reykjavíkur  eða Þjóðminjasafni.
Hægt er að koma ábendingum og athugasemdum (kvörtunum) vegna meðferðar umsókna á framfæri við umhverfis- og skipulagssvið Reykjavíkur, Borgartúni 12 - 14, 105 Reykjavík, sími 4 11 11 11. Netfang: skipulag@reykjavik.is.
Aðilum sem neitað er um styrk er heimilt að gera um það athugasemd til umhverfis- og skipulagsráðs Reykjavíkur.
Húsverndarstofa - ráðgjöf um viðhald og viðgerðir eldri húsa